Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: a 22/1998. (VI. 26.) KTM rendelet
Paragraph Index: 228

5. Az LÉ kiegészítő lap kitöltése. A lapot berendezésenként kell kitölteni, szakaszos mérés esetén negyedévre vonatkozóan, folyamatos mérés esetén havonta külön-külön. A fejléc kitöltése a bevallást végző szervezetre jellemző adatokat tartalmazza. A lapszámozás folytatólagos. 5.1. A berendezés sorszáma az LA lapon közölt sorszámmal meg kell hogy egyezzen. 5.2. A berendezésben felhasznált tüzelőanyagok jellemzőit negyedéves átlagban kell megadni. A mennyiségeket egy tizedes jegyig kell beírni. A felhasznált tüzelőanyagnál fel kell tüntetni a táblázatban az összes kén-, nitrogén-, fém- és halogéntartalmat, amennyiben ezek értelmezhetők. 5.3. Fluidtüzelésű kazánoknál a kéntelenítési arányt egy tizedesig kell megadni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes